Марко Ганчев
Геополитика

chitanka.info

Цял народ се занимава

вече само с политика,

но животът продължава.

Питаме се, кой го тика?

Даже и при ръководство

сто процента некадърно,

имаме си производство

от изхранващо ни зърно.

Да не си броим ребрата

при раздори и разруха,

туй дължим го на Кубрата

както и на Аспаруха.

Някой друг владетел, хайде,

всичко ще реши основно,

ако място той ни найде

да се храним и духовно.

1993

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.